[{"text_idx": "#000002", "text": "Saria jasotean, Europan euskerearentzako lekua aldarrikatu dau Andres Urrutia euskaltzainburuak. Egun -esan dau- mugek gero eta eragin gitxiago daukienean, Euskaltzaindiak be hori baliatzen dau Euskal Herri osoko euskaltzaleak batzeko eta ahaleginetan ipinteko. Espainia eta Frantziaren arteko mugan dagoan euskerearen herrialde osoan lan egiten dau euskerea, aspaldiko hizkuntzea, iraganeko bitxia baino, gaur eguneko eta etorkizuneko hizkuntza izan daiten, Europako beste hizkuntzekaz batera."}, {"text_idx": "#000003", "text": "Ostean, euskalgintzea izan dau gogoan Urrutiak: Eskerrak, orobat, euskal jenteari, eta euskal kulturea giten daben guztiei, horreen eguneroko ahalegin barik ezinezkoa izango litzateke-eta Euskaltzaindiaren lana. Euskalgintzeari asko zor deutsagu eta berarentzat be bada sari hau."}]